Finnische Sprache

**Finnisch** (uff finnisch *suomi,* IPA: [’suɔmi]) isch d Amtssproch vo Finnland. Als finno-ugrischi Sproch hät s grammatikalischi, allerdings fast keini Vokabularverwandtheite mit em Úngarische.

## Verwandtschafte
Di finnischi Grammatik und di meiste Finnische Wörter underscheide sich dytlig vo de andere Europäische Sproche, wyl Finnisch kei Indogermanischi Sproch isch. Wie Finnisch ghöre aber Estnisch und Úngarisch zu de Uralische Sproche; Finnisch- und Estnischsprochigi könne sich drum relativ güet verstoh. Finnisch und Úngarisch hän sich allerdings vor längerer Zit zu Finnische bzw. Ugrische Sproche entwickelt und underscheide sich sither so stark, dass e Finnischspræcher kei Úngarisch verstoh ka und anderschtrum. E baar Wörter sin allerdings immer no ähnlig, z. B. "Hand" (F: *käsi*, U: *kéz*), "goh" (F: *mennä*, U: *menni*) oder "Fisch" (F: *kala*, U: *hal*).

## Verbreitig

Finnisch isch d Amtssproch vo Finnland (woby aber 6% vo de Ywohner dört Schwedisch als ihri Müetersproch alüege), usserdem isch in de benochberte Länder (vor allem z Schwede) als Minderheitssproch anerkännt (lüeg Infobox). D Sprächerzahl isch mit ca. 6 Millione relativ dief.

## Ussproch
### Züeordnig
Di finnischi Ussproch isch derre vom Dütsche zimli ähnlig. Wyl di finnischi Umschrift e Lutschrift isch, cha mer si relativ lycht erlerne. Alli Wörter werde uff Finnisch uff de erschte Silbe betont. Wenn zwei idäntischi Konsonante direkt uffenand folge, no spricht mer si dehnt uß (d. h. tt wird zu [t:]). Einzelni Vokal werde immer churz usgsproche; verdoppelti stelle langi Lut dar.

### Phonology
Finnisch hät
* 8 Vokal:

* 14 Konsonante

* 16 Diphthong:ai [ɑi̯], au [ɑu̯], ei [ɛi̯], eu [ɛu̯], ie [iɛ̯], iu [iu̯], oi [ɔi̯], ou [ɔu̯], ui [ui̯], uo [uɔ], yi [yi̯], yö [yœ], äi [äi̯], äy [äy], öi [œi̯] und öy [œy]

### Vokalharmony

Finnisch underscheidet Hindervokal (a, o, u), neutrali Vokal (e, i) und Vordervokal (ä, ö, y). Normalerwis chömme keini Hinder- und Vordervokal in einem Wort vor. D Suffix richte sich noch de gnännte Vokalharmony: Noch Hintervokal chunnt e Suffix mit Hindervokal, noch Vordervokal entsprächend eins mit Vordervokal.  und  chönne in Vorder- und Hindervokal-Wörter vorcho; wenne Wort numme sälli neutrale Vokal enthaltet, no hänkt mer di "vordere" Ändige a.

## Grammatik
E Hürde für Afänger isch di hochi Azahl an Fäll und Fallsuffix, wo di finnischi Sproch hät. Namentlig handelt s sich bi denne 15 Fäll um *Nominativ, Akkusativ, Genitiv, Essiv, Partitiv, Translativ, Inessiv, Elativ, Illativ, Adessiv, Ablativ, Allativ, Abessiv, Kommitativ* und *Instruktiv*.

Im Präsens werre finnischi Verbe mit de folgende Ändige bildet:

In de dritte Person Singular wird de letscht Vokal verdoppelt. Wenn er scho doppelt isch, no findet kei Veränderig statt, genauso bi me Diphthong.

D Form -vat in de 3. Person Plural hängt vo de Vokalharmony ab, d. h. wenn s Wort uss Vordervokal bstoht, no isch si -vät statt -vat.

Verbe könne in verschydene Zite stoh:
* S Präsens entstoht uss em Verbstamm und de entsprächende Ändige.
* S Präteritum wird mithilf vo me *i* bildet, wo mer vor de Personaländige ysetzt.
* S Perfekt wird mit em Wort *olla* und em Partizip bildet. S Partizip kriegt mer durch d Ahänkig vo me *-ut*.
E Futur git s im Finnische nit. Was in de Züekunft bassiert, wird mit em Präsens ußdruckt.

## Dialäkt

Di finnische Dialäkt underscheide sich praktisch numme in de Ussproch. Mer deilt si in e westligi und e östligi Dialäktgruppe y. Sälli Gruppe sin widder in einzelni Mundarte underglydert. De Nummere vom Bild (rächts) entsprächend sin des
* Westligi Dialäkt:
# Südwestfinnischi Dialäkt
# Häme-Dialäkt
# Südösterbottnische Dialäkt
# Mittel- und nordösterbottnischi Dialäkt
# Peräpohjola-Dialäkt
* Östligi Dialäkt
# Savo-Dialäkt
# Südostfinnischi Dialäkt

## Weblink

## Quelle